《予行蓝田道中而想念古人餐玉之法盖不可传矣因爱其山川风物遂有作云》
明代·朱诚泳

东华晴色动春朝，谷口云开雪尽消。四面好山青绕郭，一溪流水绿平桥。

鸡鸣草店炊烟乱，雉雊桑田土脉饶。白石如粳闻可煮，茂陵人去讵能招。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。